
Balatonvilágos Község Önkormányzata Képviselő-testületének 2026. június 30. napján megtartott ülésének jegyzőkönyvéből: 

A szavazásban 6 fő vett részt.

A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének

132/2026. (VI. 30.) határozata

Balatonvilágos, Gagarin lakótelep 6/3. önkormányzati bérlakás vonatkozásában klímaberendezés telepítés céljából érkezett kérelem elbírálásáról
Balatonvilágos Község Önkormányzata Képviselő-testülete megtárgyalta a „Balatonvilágos, Gagarin lakótelep 6/3. önkormányzati bérlakás vonatkozásában klímaberendezés telepítés céljából érkezett kérelem elbírálása” tárgyú előterjesztést, és az alábbi határozatot hozza: 

Balatonvilágos Község Önkormányzata képviselő-testülete hozzájárul Simon Ferenc, mint bérlő részére egy darab hűtő-fűtő klíma berendezés telepítéséhez az önkormányzat tulajdonában lévő Balatonvilágos, Gagarin ltp. 6/3. számú 53 m2 nagyságú bérlakásban azzal a feltétellel, hogy a kültéri egység Balatonvilágos Község településkép védelméről szóló 18/2017. (XII.29.) önkormányzati rendelete 26. § (3) pontjában foglaltak szerint helyezhető el. 

A bel és kültéri egység szakszerű elhelyezését a Bérlő saját költségére végeztetheti el, a költségek tekintetében az önkormányzat felé igénnyel nem élhet. 
A képviselő-testület felhatalmazza a polgármestert a hozzájáruló nyilatkozat kiadására.

Felelős: Takács Károly polgármester

Határidő: 2026. július 15.


Takács Károly s.k.
Dr. Boda Zsuzsanna s.k.

